Héraðsbúa . Varamenn : Garðar Eiríksson Rkl . Selfoss og Lára Stefánsdóttir , Rkl . Ólafsfjarðar . Þá sat Anna Stefánsdóttir , umdæmisstjóri , einnig þennan fyrsta fund . Jón M. Einarsson var veðurtepptur og mætti Garðar Eiríksson í hans stað . Lára Stefánsdóttir tók þátt í fundinum um Skype og var nýr búnaður fyrir slík samskipti einmitt prófaður og tekinn í notkun í aðsetri umdæmisins á fundinum . Að sögn Knúts Óskarssonar , formanns sjóðsstjórnar , var á þessum fyrsta fundi stjórnarinnar fjallað um væntanlega starfsemi sjóðsins og reglur fyrir starf hans á fyrsta starfsári mótaðar . Ákveðið var að stefna að kynningu í rótarýklúbbunum og opnun á umsóknum fyrir lok mánaðarins , og að umsóknarfrestur verði til 1. mars . Úthlutun yrði í lok mars eða byrjun apríl , ef áætlanir ganga eftir . Unnið er eftir þeirri áætlun að úthluta 2.000.000 til 2.500.000 króna á starfsárinu til rótarýklúbba vegna verkefna í nærumhverfi þeirra . Lögð verður sérstök áhersla á umhverfismál , en í 2 gr. í skipulagsskrá fyrir sjóðinn kemur fram að tilgangur hans sé að styðja rótarýklúbba , sem ráðast í verkefni í sínu nærumhverfi á sviði umhverfismála , forvarna , mennta , lista , vísinda eða annarra samfélagsverkefna .